
Effekt ved at ophæve restriktionerne i planloven for opførelse af 
hypermarkeder 


Den nuværende planlov er en rammelovgivning, som blandt andet sætter retnings- 
linjerne for planlægningen for detail- og dagligvarehandel landet over. Kommu- 
nerne er den primære planmyndighed, der sikrer, at planlægningen sker inden for 
statens fastsatte rammer. Planloven indeholder blandt andet en række begræns- 
ninger pa butikkers størrelse, 7f tabel 1. 





Tabel 1 
Planlovens generelle bestemmelser om butikkers placering og størrelse 


Placering af butikker Dagligvarebutikker Udvalgsvarebutikker 
Bymidten Op til 3.500 m? Op til 2.000 m? 
Bydelscentre” Op til 3.500 m? Op til 2.000 m? 
Lokalcentre Op til 1.000 m° Op til 1.000 m? 
Enkeltstående butikker Op til 1.000 m° Op til 1.000 m? 
Arealer til særligt pladskrævende varer - Grænse fastsættes af kommune 
Aflastningsområder Op til 3.500 m? Op til 2.000 m? 





1) Gælder kun for byer med over 20.000 indbyggere. I byer med over 40.000 indbyggere og i udpegede aflast- 
ningsområder i hovedsatsområdet, Århus, Odense, Aalborg og Esbjerg kan der hvert fjerde år planlægges for 
op til tre nye udvalgsvarebutikker over 2.000 m?. 

Kilde: Erhvervs- og Veekstministeriet, Redegørelse om detailhandelsplanlagning 2015. 


Der kan åbnes op for etableringen af nye hypermarkeder i den nuværende lovgiv- 
ning ved at afskaffe storrelsesbegransningen pa 3.500 m? i bymidter, bydelscentre 
og aflastningsomrader for dagligvarebutikker. Herved åbnes der isoleret set op for 
etableringen af nye og større hypermarkeder. 


Der kan ydermere udlegges nye arealer til placering af hypermarkeder, hvilket i en 
vis udstrækning kan ske inden for den gældende lovgivning, der kan gore det mere 
attraktivt for nye aktører at etablere nye hypermarkeder. Butikker skal i dag som 
hovedregel placeres i bymidterne, men der kan også placeres butikker i bydelscen- 
tre i de storre byer, i lokalcentre eller som enkeltstaende butikker til et lokalomra- 
des forsyning. For at aflaste bymidterne er der også udlagt såkaldte aflastningsom- 
råder i mange byer, og der kan i dag udlægges nye aflastningsomrader i hoved- 
stadsomradet og Arhus. 


I vurderingen er det lagt til grund, at samtlige storrelsesbegrensninger i planloven 
fjernes for dagligvare- og udvalesvarebutikker, mens eksisterende bestemmelser 
om placering fastholdes. Det vurderes umiddelbart, at det kun vil have mindre 

betydning for etablering af hypermarkeder, hvis begrænsninger i lokalcentre og for 
enkeltstående butikker opretholdes. 


Uden størrelsesbegrænsningerne kan nye og større butikker etableres med mere 
optimale størrelser i forhold til kundegrundlaget, omkostninger mv. Dermed fjer- 
nes forvridninger, så investeringer og andre økonomiske ressourcer kanaliseres 
derhen, hvor det samfundsøkonomiske afkast er størst. Det bliver samtidigt 
nemmete for eksisterende butikker at udvide og opnå stordriftsfordele - eksem- 
pelvis i form af færre administrative medarbejdere, mindre areal til kontorer osv. 


Afskaffelse af størrelsesbegrænsningerne øger også sandsynligheden for, at helt 
nye aktører træder ind på markedet og derigennem øger konkurrencen. Øget kon- 
kurrence vil kunne tilskynde eksisterende dagligvarebutikker til at effektivisere og 
bidrager til, at de mest effektive butikker vinder markedsandele. I hvilken ud- 
strækning nye aktører vil træde ind på markedet vil afhænge af, hvor stor en æn- 
dring der indføres, og i hvilket omfang forbrugerne vælger de nye aktører. Det 
vurderes imidlertid, at en afskaffelse af samtlige størrelsesbegrænsninger vil øge 
sandsynligheden for indtræden af nye aktører. 


Det er generelt vanskeligt at vurdere effekten af at fjerne planlovens størrelsesbe- 
grænsninger. Der er blandt andet ikke foretaget solide statistiske danske analyser 
af effekten af tidligere ændringer i planloven, og der eksisterer ikke solide holde- 
punkter for at vurdere adfærdseffekterne af, at forbrugerne formentlig vil handle i 
større butikskoncepter. Endelig er der ofte knyttet en række usikkerheder til den 
statistiske analyse af ændringer i regulering. 


Udenlandske erfaringer kan bidrage til en benchmarking af mulige effekter, men 
det er vanskeligt at vurdere, i hvilken udstrækning de udenlandske erfaringer kan 
overføres direkte på danske forhold. Flere udenlandske studier tyder dog på, at en 
afskaffelse af størrelsesbegrænsningerne fører til produktivitetsstigninger som 
følge af, at dagligvarebutikkerne kan bygge nye og større/udvide med flere m’, 
end det tidligere var muligt, jf. boks 7. 

Boks1 
Betydningen af størrelsesbegrænsninger mv. for detail- og dagligvarehandel 


Cheshire m.fl. (2011) undersøger effekten af en stramning i den engelske planlov med ”town center first”-politikken 
og betydning af butikkers størrelse for produktiviteten. Studiet finder en positiv sammenhæng mellem produktivitet 
og butiksstørrelse. 


Produktivitetskommissionen skønner ud fra Cheshire m. fl., at produktiviteten i dagligvaresegmentet i Danmark 
kunne være 13 pct. højere svarende til 1,6 mia. kr.(2005-priser) på lang sigt, hvis alle begrænsninger i planloven 
fjernes for dagligvarehandlen. 


Haskel og Sadun (2012) finder, at produktiviteten i den engelske dagligvarehandel er faldet som følge af 
stramningerne i planloven for detailhandlen. Studiet skønner, at hvis planloven ikke var blevet ændret, så havde 
den årlige produktivitetsvækst i dagligvarebutikkerne været ca. 0,7 pct. højere i perioden 1997-2003. 


Gordon (2004) og Basker (2007) finder, at den høje produktivitetsvækst i den amerikanske detailhandel relativt til 
den europæiske primært skyldes fremkomsten af store butiksformater i USA. 


Foster m.fl. (2006) viser, at stort set hele produktivitetsudviklingen i USA skyldes nye butikker, herunder nye filialer 
af butikskæder, der har øget markedsandele i forthold til butikker med lavere produktivitet. De finder også, at de 
mest produktive butikker er kendetegnet ved at have investeret mere i it-løsninger. 


Van ark m.fl (2002) peger på, at forskellen på produktivitetsudviklingen i detailhandelen mellem USA og Europa kan 
skyldes, at reguleringen i europæiske lande hæmmer nye butikker, der typisk har større anvendelse af it-løsninger 
og som følge heraf højere produktivitet. 


Schivardi og Viviano (2010) finder ligeledes, at anvendelsen af et mindre omfang af it-løsninger kan være en del af 
forklaringen pa, at strammere regulering hæmmer produktivitetsudviklingen i den italienske dagligvarehandel. 


Maican og Orth (2012) finder en markant produktivitetsforøgelse i detailhandlen pga. indtræden af nye, store 
aktører ide kommuner i Sverige, der fører en mere lempelig udstedelsespolitik af tilladelser til udbygning. De store, 
nye dagligvarebutikker er ligeledes med til at øge produktiviteten i de eksisterende butikker gennem effektivisering. 


Gonzales-Benit m.fl (2005) finder, at store butiksformater kan være med til at øge konkurrencen i detailhandlen. De 
peger på, at hypermarkeder øger konkurrencen mere end andre butiksformater. 


E.Leclerc-BIPE (2008) viser, at der som følge af etableringen af hypermarkeder i Frankrig skabes en øget 
konkurrence og deraf følgende stigende produktivitet, som medfører, at det generelle prisniveau falder med 2,7 pct. 


Ghemawat (2005). finder ligeledes, at priserne er faldet i den amerikanske detailhandel med mellem 5 og 8 pct. i de 
områder, hvor WalMart (store butikskoncepter) har åbnet nye butikker. 





Kilde: Se litteraturliste. 


Det er endvidere visse tegn på, at størrelsesbegrænsningerne i Danmark har bety- 
det, at flere butikker er etableret uden at kunne udnytte stordriftsfordele fuldt ud i 
forhold til kundegrundlag, omkostninger mv., fordi butikkerne er underlagt en 
begrænsning med en maksimal størrelse på 3.500 m’. Antallet af butikker, der har 
et areal på 3.300-3.500 m”, er således ca. tre gange højere end antallet af butikker, 
der har et areal på 3.100-3.300 m’, jf figur 1. 

Figur 1 
Størrelsesfordeling af super stores og 
hypermarkeder i Danmark, 2013 


Figur 2 
Produktivitetsudvikling i detail- hhv. 
dagligvarehandlen, 2000-2012 

Anm.: Figur 2 viser udviklingen i værditilvækst pr. ansat (målt i årsværk) for Nace Rev. 2-branchen ”Retail sale in 
non-specialised stores”. 
Kilde: Retail Institute Scandinavia 2013, www.proff.dk, Statistikbanken REGN1, NABP117), Statistiska Centralby- 
rån (NV01091A, NRO103CS). 
Der er ligeledes tegn på, at den danske detail- og dagligvarehandel overordnet ikke 
har udnyttet produktivitetspotentialet fuldt ud. I perioden 2000-2012 steg produk- 
tiviteten i den samlede detailhandel i Danmark med ca. 1,9 pct. årligt. Det er væ- 
sentligt lavere end produktivitetsudviklingen i Sverige, som har en mere lempelige 
planlov, og hvor produktiviteten i detailhandelen steg med 3,8 pct. årligt i samme 


periode, jf. figur 2. 


Selvom flere analyser således peger på, at restriktioner i planloven og eksistensen 
af hypermarkeder hver især påvirker konkurrencen og produktiviteten i detail- 
handlen, er det vanskeligt at vurdere størrelsen af effekterne på strukturelt BNP 
ved at tillade etableringen af nye hypermarkeder i Danmark. Det skyldes blandt 
andet usikkerhed om, i hvor stor udstrækning butikskæderne i Danmark vil reage- 
re, og i hvilket omfang de danske forbrugere vil skifte adfærd ved at handle ind i 
andre butikker. Vurderingen er derfor hæftet med betydelig usikkerhed. 


Til at vurdere de strukturelle effekter ved at tillade etablering af nye hypermarke- 
der tages der udgangspunkt i en analyse af produktivitetseffekterne af stramnin- 
gerne i den engelske planlov, se Cheshire m.fl. (2011). Produktivitetskommissio- 
nen bemærker, at de engelske stramninger, som er baggrund for det engelske stu- 
die, kan sammenlignes med stramningerne af den danske planlov i 1997, og at 
effekterne fundet i Cheshire m.fl. kan overføres til Danmark. Studiet finder, at 
produktiviteten er ca. 4 pct. højere i mindre restriktive byer med større butikker. 


Det er væsentligt at bemærke, at den estimerede effekt for den engelske dagligva- 
rehandel er akkumuleret over 20 år. Derfor er det usikkert, hvor hurtigt produkti- 
vitetsgevinsterne vil kunne opnås, hvis planlovens bestemmelser om størrelsesbe- 
grænsninger ophæves. 


Beregningsteknisk benyttes resultaterne fra det engelske studie til at skønne effek- 
ten på butikkernes produktivitet ved afskaffelse af størrelsesbegrænsningerne. Det 


vurderes herudover, at en øget konkurrence kan indebære, at de enkelte kæder og 
koncepters markedsandele ændres, samt at priserne kan falde som følge af mere 
intens konkurrence. Sammenlignet med produktivitetseffekten er der ikke tilsva- 
rende solide holdepunkter i vurderingen af de to sidste effekter, hvorfor de i høje- 
re grad beror på beregningstekniske forudsætninger. 


Resultaterne fra det engelske studie henfører kun til dagligvaresegmentet i Eng- 
land. Vurderingen af effekterne udregnes derfor separat for dagligvarebutikker, 
mens det beregningsteknisk er lagt til grund, at effekten på berørte udvalgsvarebu- 
tikker er i samme størrelsesorden. Ud fra en skønsmæssig vurdering svarer det til, 
at ca. 70 pct. af detailhandlen (målt som andel af værditilvæksten) vil blive direkte 
påvirket af en ophævelse af størrelsesbegrænsningerne, jf. tabel 2. 





Tabel 2 
Detailhandel, 2013 

Antal butikker Værditil- 

(cvr.-nr.) Arsveerk Omsætning Forbrug veekst 

Branche Antal Antal —----=----=------ Mia. kr. ---------------- 
Berørte dagligvarebutikker 2.556 53.230 146,7 128,0 18,7 
Berørte udvalgsvarebutikker 7.575 39.986 78,6 62,5 16,1 
Ikke-berørte daglig-/udvalgsvarebutikker 8.683 29.105 78,5 65,3 13,1 
Særligt pladskrævende butikker 820 4.105 6,9 5,6 1,3 
I alt 19.634 126.426 310,6 261,4 49,3 





Anm.: Opdelingen af berørte og ikke-berørte butikker er basseret på en vurdering af potentialet i de 6-cifrede 
danske branchekoder indenfor detailhandel. 
Kilde: Danmarks Statistik, Regnskabsstatistikken, Virksomhedsdatabasen. 


Det skal bemærkes, at Cheshire m.fl. også finder en betydeligt produktivitetseffekt 
af en stramning af den engelske planlovs bestemmelser for placering af dagligva- 
rebutikker. I vurderingen for den danske detailhandel ses der bort fra en ophævel- 
se af placeringsbegrænsninger, selvom opførslen af hypermarkeder kan kræve nye 
aflastningsområder i nogle dele af landet. Det vurderes dog, at de danske plan- 
lovsbestemmelser om placering af butikker, heriblandt aflastningsområderne, er 
mindre begrænsende end den engelske planlov. En eventuel placeringseffekt vil 


derfor under alle omstændigheder formentligt være væsentligt lavere end det, stu- 
diet finder. 


En afskaffelse af størrelsesbegrænsningerne skal ses i lyset af, at der isoleret set 
kan være negative effekter, der velfærdsøkonomisk trækker i modsat retning. Ek- 
sempelvis kan det i et vist omfang kræve inddragelse af nye arealer til at etablere 
nye hypermarkeder. Nye arealer kan have karakter af et offentlige gode, men de 
fulde (samfundsøkonomiske) omkostninger ved at bygge kan være vanskelige at 
prisfastsætte. Derudover kan det fx også være attraktivt for den enkelte forbruger 
at have mange butikker til rådighed inden for en given afstand. Etableres der flere 
hypermarkeder udenfor byen, kan det resultere i en længere transporttid for nogen 
forbrugere afhængig af trængsel og adgangen til forskellige transportmidler. Om- 

vendt får forbrugerne adgang til et større udvalg af varer i større butikker. De 
samfundsøkonomiske værdisætninger heraf er ikke inddraget i vurderingen. 


Vurdering af effekter 
Dagligvarehandlen i Danmark spænder over flere forskellige butikskoncepter fra 
små nærbutikker over discountbutikker til hypermarkeder, jf tabel 3. 





Tabel 3 
Butikskoncepter i Danmark, 2013 


Markedsandele, Heraf uden- 
Størrelse, m? Antal pct. Antal aktører landske aktører 
Koncept 

Hypermarkeder Mindst 5.000 25 7,3 2 E 
Super stores 2.500-5.000 75 9,9 G 3 
Store supermarkeder 1.000-2.500 380 25,9 11 3 
Discountbutikker ” Typisk op til 1.000 1.548 39,4 6 4 
Små supermarkeder 400-1.000 506 12,5 13 = 
Neerbutikker Højst 400 496 5,1 11 1 
I alt 3.030 100 å = 





1) I 2013 var ca. 97 pct. af de godt 1.500 discountbutikker i Danmark mindre end 1.000 m?. Markedsandele er 
opgjort som andele af samlet omsætning ekskl. moms. 
Kilde: Retail Institute Scandinavia 2013, Danmarks Statistik og egne beregninger. 


En ophævelse af størrelsesbegrænsningerne vurderes at ville have forskellig be- 
tydning for de berørte butikskoncepter for dagligvarer. 


Der vurderes, at ophævelsen af størrelsesbegrænsningen vil hæve produktiviteten 
hos hypermarkeder, super stores, store supermarkeder og små supermarkeder. Det skyldes, at 
de udenlandske erfaringer peger på, at nye aktører på markedet vil kunne bygge 
større og mere produktive butikker, der øger konkurrencen, mens eksisterende 
butikker får mulighed for at udvide og opnå yderligere stordriftsfordele, jf. boks 1. 
Der lægges til grund, at produktiviteten stiger i med 4 pct. som den beregnede 
størrelseseffekt 1 Cheshire m.fl., jf. tabel 4. 





1 Afvigelsen i antallet af dagligvarebutikker i hhv. tabel 2 og tabel 3 skyldes forskelle i datagrundlaget. Se bl.a. 
Redegørelse for detailplanlægning 2015 for en nærmere diskussion. 

Tabel 4 
Produktivitetsindeks fordelt på butikskoncepter i Danmark, 2013 


Eksisterende markedsan- Produktivitet, indeks: 

dele i Danmark, pct. Store supermarked = 100 Produktivitetszendring, pct. 
Koncept 
Hypermarkeder T2 130,0 4,0 
Super stores he) 87,8 4,0 
Store supermarkeder 25,9 100 4,0 
Discountbutikker 39,4 156,2 2,0 
Sma supermarkeder 12,5 81,1 4,0 
Neerbutikker 51 87,8 0,0 
lalt 100,0 118,6 - 





Anm.: Markedsandele er opgjort som andele af samlet omsætning ekskl. moms. Produktivitetsindekset er dannet 
med baggrund i omsætning pr. årsværk, da det af datamæssige årsager ikke er muligt at opgøre produktivite- 
ten som værditilvæksten i forhold til arbejdsindsats på konceptniveau. Dette er et anvendeligt mål, da alle 
virksomheder/butikker i dagligvarehandlen ligger samme sted i værdikæden (i detailleddet). 

Kilde: Retail Institute Scandinavia 2013, Danmarks Statistik og egne beregninger. 


Endvidere lægges det beregningsteknisk til grund, at produktiviteten stiger med 2 
pct. for discountbutikker som følge af, at de må bygge større/udvide i lokalcentre. 
Potentialet vurderes lavere end for de andre butikskoncepter, da der vurderes at 
være en forholdsvis stærk konkurrence i detailsegmentet (målt på antallet af aktø- 
rer, herunder tilstedeværelsen af udenlandske aktører, jf. tabel! 3, samt vurderingen 
fra Konkurrence og Forbrugerstyrelsen (2014). 


For nærbutikker lægges det til grund, at en afskaffelse af størrelsesbegrænsningerne 
ikke påvirker produktiviteten. Det skyldes, at nærbutikker ikke er begrænset af de 
nuværende størrelsesbegrænsninger. 


Produktivitetseffekterne for de enkelte koncepter er formentligt konservative 
skøn. Det skyldes, at butikker i alle koncepter vil blive påvirket indirekte af kon- 
kurrence, der lægger et pres for at styrke produktivteten i alle butikstyper. Samti- 
dig er der en øget sandsynlighed for, at nye og større, evt. udenlandske, aktører 
træder ind på markedet, hvilket yderligere kan bidrage til øget konkurrence. En 
lempelse af planloven vil også påvirke de øvrige dele af detailbranchen gennem 
øget konkurrence. Disse effekter er ikke dækket af det engelske studie, og det 
samlede potentiale kan således være større. 


Der lægges til grund, at produktivitetsstigningen sker gennem en stigning i TFP?, 
fordi større butikker både fører til stordriftsfordele, og fordi større butikker i høje- 
re grad kan afholde (høje faste) omkostninger til et bedre og nyere kapitalapparat, 
fx i form af mere udbredt anvendelse af IT. 





2 Total Faktor Produktivitet (TFP) angiver mængden af output, som en given mængde arbejdskraft og kapital 
kan producere. 

Med en afskaffelse af de nuværende størrelsesbegrænsninger vil den eksisterende 
struktur i dagligvarehandlen formentligt ændres. Uden en øvre størrelsesgrænse vil 
nye og større butikker kunne etablere sig på markedet, og det vil bidrage til, at de 
mest effektive butikker vinder markedsandele. Samtidigt vil en række eksisterende 
butikker være etableret under den givne lovgivning, og hvis optimale størrelse i 
forhold til fx kundegrundlag og omkostninger ligger over den nuværende grænse i 
planloven. Dermed kan en ophævelse af begrænsningerne tilskynde eksisterende 
butikker til at udvide for blandt andet at udnytte stordriftsfordele. 


Nye og større butikker vil formentlig også udkonkurrere en række af de eksiste- 
rende butikker, der ikke har mulighed for at udvide eller som ikke er placereret 
optimalt i forhold til kundegrundlag mv. Det kan medføre, at der i nogle egne 
bliver færre butikker, og forbrugerne kan dermed få længere til indkøbsmulighe- 
der. De nye og større butikker kan derimod føre til lavere priser og et større ud- 
valg af varer, jf boks 1, hvilket kan gøre det mere attraktivt for forbrugerne at 
handle i de butikker. 


Det må således forventes, at muligheden for at etablere af nye hypermarkeder vil 
indebære ændrede markedsandele mellem kæder og koncepter, hvor en større del 
af handlen i fx dagligvarebutikker vil foregå i super stores og i hypermarkeder. 


Denne effekt er imidlertid vanskelig at vurdere. Et benchmark for at vurdere æn- 
dringen i markedsandelene i Danmark kan derfor være dagligvarehandlen i Sveri- 
ge, som i dag har en mere lempelig regulering af detailhandlen end Danmark. Den 
svenske planlov indeholder fx ikke en størrelsesbegrænsning på dagligvarebutik- 
kerne, se fx Redegørelse om detailhandelsplanlægning 2015. 


Markedsandelen for de store butikskoncepter (hypermarkeder, super stores og 
store supermarkeder) i Sverige er omkring 66 pct., mens den i Danmark er 43 pct. 
Der lægges til grund, at de danske markedsandele for de store butikskoncepter vil 
nærme sig de svenske, så andelen i Danmark stiger til knap 55 pct. (halvdelen af 
forskellen). Det kan være et konservativt skøn, men skal ses i lyset af det stærke 
discountsegment i Danmark. 


Det lægges beregningsteknisk til grund, at markedsandelene for både hypermarke- 
der og super stores vil stige til hhv. 10 og 17,5 pct., mens både de små supermar- 
keder og nærbutikker vil falde i markedsandele som følge af øget konkurrence. De 
store supermarkeder skønnes at opleve et mindre fald i markedsandelene, da 
mange af de store supermarkeder formentligt vil udvide og derfor vil blive betrag- 
tet som super stores. Det skønnes, at markedsandelen for discountbutikker ikke 
ændrer sig nævneværdigt pga. den allerede eksisterende intense konkurrence, jf 
tabel 5. 


Det skal bemærkes, at de skønnede nye markedsandele er baseret på en grov 
skønsmæssig vurdering og er hæftet med betydelig usikkerhed. 

Tabel 5 
Markedsandele fordelt på butikskoncepter 


Eksisterende mar- Antagelser om nye 

kedsandele i Danmark, markedsandele i Ændringen i mar- 
Størrelse, m pct. Danmark, pct. kedsandele, pct.-point 

Koncept 
Hypermarkeder Mindst 5.000 7,2 10,0 2,8 
Super stores 2.500-5.000 9,9 17,5 7,6 
Store supermarkeder 1.000-2.500 25,9 24,0 -1,8 
Discountbutikker Typisk op tl 39,4 38,9 -0,5 

1.000 

Sma supermarkeder 400-1.000 12,5 TO -5,0 
Nærbutikker Højst 400 51 2,1 -3,1 
I alt 100,0 100,0 0,0 





Anm.: Markedsandele er opgjort som andele af samlet omsætning ekskl. moms. 
Kilde: Retail Scandinavia Institut, Delfi, samt egne beregninger. 


Når der tages højde for de skønnede nye markedsandele øges produktiviteten i 
dagligvarebutikkerne samlet set med 3,7 pct., jf. tabel 6. 





Tabel 6 
Markedsandele fordelt på butikskoncepter 


Produktivitet, indeks: 


Nye markedsande- Produktivitets- Store supermarked Samlet produktivitets- 
le i Danmark, pct. ændring, pct. ex-ante = 100 stigning, pct. 

Koncept 
Hypermarkeder 10,0 4,0 135,2 - 
Super stores 17,5 4,0 91,3 - 
Store supermarkeder 24,0 4,0 104,0 - 
Discountbutikker 38,9 2,0 159,4 - 
Sma supermarkeder TS 4,0 84,4 - 
Nærbutikker 21 0,0 87,8 - 
lalt 100,0 - 124,6 3,7 





Anm.: Markedsandele er opgjort som andele af samlet omsætning ekskl. moms. Produktivitetsindekset er vist som 
omsætning pr. årsværk, da det af datamæssige årsager ikke er muligt at opgøre produktiviteten som værditil- 
væksten i forhold til arbejdsindsats på konceptniveau. 

Kilde: Egne beregninger. 

En stigning i produktiviteten vil skabe et nedadgående pres på priserne, hvis kon- 
kurrencen er tilstrækkelig intens. Samtidigt vil en øget konkurrence betyde, at bu- 
tikkernes mulighed for at sætte priserne over deres omkostninger udover en nor- 
mal indtjening mindskes. Det kan resultere i, at butikker sænker deres priser. Flere 
udenlandske studier viser, at øget konkurrence og højere produktivitet fører til 
lavere priser, jf. boks 1. 


Flere studier, heriblandt Europa Kommissionen (2015) og OECD (2008), tyder 
dog på, at profitten indenfor detailhandlen i Danmark allerede er relativ lav; både 
sammenlignet med andre brancher og med andre lande. Effekten på profitten 
gennem øget konkurrence vil således formentlig være begrænset, hvorfor den 


primære effekt på de generelle priser vil komme gennem øget produktivitet. Der 
lægges beregningsteknisk til grund, at profitten falder med 0,5 pct.-point. 


Effekten pa BNP af en stigning i TFP i detailhandlen og lavere profit beregnes i 
den makroøkonomiske model REFORM-modellen.’ Isoleret set vil en stigning på 
3,7 pct. i TFP betyde, at samme (reale) omsætning kan opretholdes for ca. 3,7 
færre input af produktionsfaktorer. I en beregning i REFORM-modellen svarer 
det til, at omkostningerne i dagligvare- og udvalgsbutikkerne falder med ca. 1,3 
mia. kr. Med et samtidigt fald i profitten på 0,5 pct.-point får det de generelle pri- 
ser til at falde med ca. 2,3 pct. 


Samlet set øges strukturelt BNP med ca. 2 mia. kr. (2016-priser) på langt sigt, hvor 
der er taget højde for afsmittende effekter i resten af økonomien. Hvor hurtigt 
potentialet kan realiseres, afhænger af, hvor huttigt tilpasningen er på markedet. 


Der er forskellige forhold, der kan trække i retning af, at den skønnede effekt kan 
vise sig at være både højere eller mindre. På den ene side kan produktivitetseffek- 
ten som beskrevet være undervurderet, ligesom adfærdsændringen i form af æn- 
dringer i markedsandele kan være undervurderet; men også overvurderet. Endvi- 
dere peger analyser på, at styrket konkurrence — fx fra udenlandske aktører — kan 
have vedvarende effekter på væksten i produktiviteten, da der kommer et vedva- 
rende højere fokus på løbende at forbedre produktiviteten gennem optimering af 
virksomhedsdriften, implementering af IT mv. Effekten af dette er vanskeligt at 
vurdere og ikke taget højde for i vurderingen. 


På den anden side er det uvist, i hvilket omfang nye aktører vil træde ind på det 
danske marked i segmenterne for de store butiksformater, hvor der i dag ikke er 
nogen udenlandske aktører, jf Zabel 3, og dermed kan adfærdsændringerne være 

overvurderet. Endvidere er der usikkerhed om effekten på udvalgsvarebutikker, 
og i hvilket omfang deres markedsandele ændres i forhold dagligvarebutikker. 


Samlet set skønnes det med betydelig usikkerhed, at produktiviteten vil kunne 
forøges i detailhandlen med i omegnen af 2 mia. kr. i frem mod 2025. Effekten 
vurderes at være lidt mindre i 2020. 


Med udspillet ” Vækst og udvikling i hele Danmark” har regeringen foreslået at libera- 
lisere planloven. En væsentlig del af liberaliseringen angår dagligvare- og udvalgs- 
varehandlen, hvor regeringen bl.a. foreslår at hæve grænserne for dagligvarebutik- 
ker til 5.000 m? i bymidter, bydelscentre og aflastningsområder og 2.000 m? i lo- 
kalcentre og for enkeltstående butikker. 


Den lempeligere regulering for at tillade hypermarkeder vil dermed i nogen ud- 
strækning være afspejlet i regeringens forslag til liberalisering af planloven. Det 
skønnes, at regeringens forslag i sig selv vil bidrage til at øge strukturelt BNP med 
ca. 1,0 mia. kr. (2015-priser). 





3 Se Finansministeriet (2014), ”Teknisk baggrund til Aftaler om Vækstpakke 2014 ” for en beskrivelse af 
modellen. 

